স্পেনের সর্বজয়ী দলের অন্যতম রূপকার তিনি। ক্লাব ফুটবলে বার্সেলোনারও। কিভাবে জিততে হয়, আন্দ্রেস ইনিয়েস্তার চেয়ে ভালো করে আর কে জানে! সুদীর্ঘ ক্যারিয়ারের অভিজ্ঞতা থেকে লা রোজাদের একটা সতর্কবাণী শুনিয়েছেন এই প্লে-মেকার। রাশিয়া বিশ্বকাপে নিজেদের প্রথম ম্যাচের দিনই কাজে লাগবে সেই সতর্কতা, আজই যে গ্রুপ পর্বে নিজেদের সবচেয়ে বড় পরীক্ষার মুখোমুখি হচ্ছে ২০১০ বিশ্বকাপজয়ীরা। কাগজ-কলমে সেই পরীক্ষার নাম পর্তুগাল, কিন্তু ইনিয়েস্তার বিবেচনায় ক্রিস্তিয়ানো রোনালদো!